ดัชนีหุ้น15ธ.ค.ปิดลบ1.94จุด
ดัชนีหุ้น15ธ.ค.เคลื่อนไหวกรอบแคบปิดตลาดที่ 1,035.47 จุด ลดลง 1.94 จุด มูลค่าการซื้อขาย 41,084 ล้านบาท
15 ธ.ค. 2553

ดัชนีหุ้น15ธ.ค.เคลื่อนไหวกรอบแคบปิดตลาดที่ 1,035.47 จุด ลดลง 1.94 จุด มูลค่าการซื้อขาย 41,084 ล้านบาท 
ดัชนีหุ้นวันที่ 15 ธ.ค. ปิดตลาดที่ระดับ 1,035.47 จุด ลดลง 1.94 จุด หรือ 0.19% มูลค่าการซื้อขาย 41,084 ล้านบาท ระหว่างวันเคลื่อนไหวในกรอบแคบ และอยู่ในแดนลบเกือบตลอดทั้งวัน 
นายปริญทร์ กิจจาทรพิทักษฑ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ดัชนีแกว่งตัว ภายในกรอบที่ประเมินไว้ระหว่าง 1,030-1,040 จุด ไม่ได้ฟื้นตัวมาก เนื่องจากขาดปัจจัยใหม่ ๆ เข้ามา และประเมินว่าวันพรุ่งนี้จะยังคงแกว่งตัวต่อเนื่อง โดยพยายามสร้างฐาน
ระยะสั้นนี้อาจอยู่ในช่วงของการปรับฐานและระยะต่อไปมีโอกาสปรับตัวเพิ่มขึ้น โดยวันพุร่งนี้(16 ธ.ค.) จะเป็นวันแรกของงาน “มหกรรมลดภาษีนาทีสุดท้ายด้วย LTF-RMF” แต่เงินคงจะเป็นการทยอยเข้าลงทุนมากกว่า